**Windows Internet Explorer** (aiemmin **Microsoft Internet Explorer**, lyhenne IE) on verkkoselain, joka toimitettiin Microsoft Windows-käyttöjärjestelmän mukana. IE:stä on julkaistu versioita myös muille alustoille, kuten Macintoshille, HP-UXille ja Solarikselle.

Selain on toteutettu COM-komponentteina, joiden toiminnallisuuden avulla useat ulkopuoliset ohjelmat näyttävät webbisivuja tai lataavat tiedostoja verkosta. Näin ne käyttävät IE:n välimuistia ja välityspalvelinasetuksia.

Osana Euroopan unionin kilpaoikeudellista kannetta Microsoftia vastaan Windowsin käyttäjille sanottiin vuonna 2009 esitettävän valinta selaimelle. Vuonna 2013 Euroopan unioni sakotti Microsoftia, koska se ei ollut hoitanut asiaa kuntoon.

Chromium-pohjainen Microsoft Edge -selain on korvannut Internet Explorerin. Edgessä on mukana "IE mode" -tila, joka käyttää Internet Explorer 11:sta Trident MSHTML -komponenttia sisäänrakennetun Chromium-selainmoottorin sijaan taaksepäin yhteensopivuuden vuoksi.

Windows 10:n Internet Explorerin tuki päättyi 15. kesäkuuta 2022. Windows 8.1:n Internet Exploreria tuettiin 10. tammikuuta 2023 asti. Windows Server 2022:ssa Internet Exploreria tuetaan kuitenkin vielä 14. lokakuuta 2031 asti.

Historia
--------

Internet Explorerin ensimmäinen versio 1.0 julkaistiin Microsoft Plus! -paketissa Windows 95:lle vuonna 1995. Microsoft osti selainteknologiansa Spyglass Inc. -yhtiöltä, jonka oma selain, Spyglass Mosaic, perustui teknisesti NCSA Mosaiciin.

Windows 98 sisälsi Internet Explorer 4.0 -version ja Windows 98 Second Edition Internet Explorer 5.0 -version. Windows Me:ssa tuli mukana Internet Explorer 5.5. Versio 5 oli viimeinen, joka tuki 16-bittisiä Windowseja, Macintoshia ja Unixia. Siinä esiteltiin ensi kertaa XMLHttpRequest-objekti, joka mahdollisti Ajax-tekniikan käytön, sekä tuki verkkosivujen favicon-ikoneille.*lähde?*

Internet Explorer 6 esiteltiin muutama kuukausi ennen Windows XP:ta, jonka mukaan se on paketoitu. Internet Explorer 6 on viimeinen versio, joka tukee Windows 2000:ta. Internet Explorer 8 on viimeinen versio, joka tukee Windows XP:ta. Internet Explorer 9 on viimeinen versio, joka tukee Windows Vistaa.

Windows 10 -käyttöjärjestelmään on sisällytetty Microsoftin uusi selain Microsoft Edge (Modern UI -sovellus), mutta se sisältää myös Internet Explorer 11 -selaimen perinteisenä työpöytäsovelluksena.

Kritiikki
---------

Internet Explorerin tietoturva, ohjelmointivirheet ja yleisiä web-standardeja kunnioittamattomat ratkaisut ovat saaneet arvostelua. Macintosh-IE:n myöhemmät versiot tukivat läpinäkyviä PNG-kuvia ja CSS-tyylisivuja paremmin kuin Windows-versiot. Internet Explorer 8:ssa jälkimmäiseen on kiinnitetty entistä suurempaa huomiota, ja selain läpäisi Acid2-testin, mutta ei Acid3-testiä, jossa se sai 20/100 pistettä.

### Tietoturva

Vuonna 2010 Saksan hallitus varoitti verkon käyttäjiä Internet Explorerista ja suositteli vaihtoehtoista selainta johtuen vakavista ongelmista tietoturvassa.
Australian ja Ranskan hallitukset antoivat varoituksensa pian tämän jälkeen.

Markkinaosuus
-------------

Internet Explorerin markkinaosuus oli vielä 2000-luvun alkupuolella yli 80 prosenttia. 2010-luvulla kilpailun kovenemisen vuoksi kuluttajille tuli uusia selainvaihtoehtoja, joista Google Chrome ja Mozilla Firefox ohittivat IE:n markkinaosuuden vuonna 2011. IE:n markkinaosuus laski ensimmäisen kerran alle 10 prosenttiin vuonna 2013.

Vuonna 2002 tehdyn OneStat.com -tutkimuksen mukaan Internet Explorer oli ylivoimaisesti suosituin kilpailijoihin verrattuna: maailmanlaajuinen markkinaosuus oli noin 95 prosenttia. Toisella sijalla oli tuolloin Netscape Navigator noin kolmella prosentilla, ja kolmanneksi tuli avoimeen lähdekoodiin perustuva Mozilla, jonka markkinaosuus oli noin 1,1 prosenttia.

Muun muassa Applen Safarin, Firefoxin ja Chromen suosion kasvaessa IE:n markkinaosuus on yli kymmenen vuoden ajan jatkuvasti pienentynyt.

Net Applicationsin mukaan 2015 maaliskuussa IE:n markkinaosuus työpöytätietokoneissa oli 55,83, Chromen 25,68 ja Firefoxin 11,70 prosenttia. Elokuussa 2016 NetMarketShare kertoi IE:n työpöytäkoneiden markkinaosuuden olevan 27,38 prosenttia.

Lokakuussa 2020 NetMarketSharen viimeiseksi jääneessä mittaustuloksissa IE:n työpöytäkoneiden markkinaosuudeksi mitattiin enää 4,53 prosenttia.

Internet Explorer 9
-------------------

Internet Explorer 9 esitteli useita uusia ominaisuuksia, kuten uuden nopeamman ja natiivin JScript-moottorin, paremmat web-standardien luontimahdollisuudet sekä täysin laitteistokiihdytetyn selainmoottorin, joka piirtää verkkosivut Direct2D- ja DirectWrite-rajapintoja hyödyntäen. Internet Explorer 9 tukee myös uusia web-standardeja kuten HTML5:tä, CSS3-reunuksia, taustoja ja valintoja sekä SVG 1.1:tä (toinen editio)*lähde?*.

Selaimesta julkaistiin lähinnä kehittäjille tarkoitettuja Platform Preview -esiversioita noin 8 viikon välein. Neljäs esiversio sai Acid3-testissä 95/100 pistettä, ensimmäisen esiversion saadessa 55 pistettä.

Ensimmäinen Internet Explorer 9:n beetaversio (ja myös Platform Preview 5) julkistettiin 15. syyskuuta 2010. Microsoft tiedotti aiheesta virallisessa Internet Explorer -blogissa. Julkistustapahtuma *Beauty of the Web* (suom. *Verkon kaunotar*) järjestettiin 15. syyskuuta Yhdysvaltain San Franciscossa, ja siellä esiteltiin Internet Explorer 9:n beetaversiota.

Internet Explorer 9 on viimeinen versio, joka tukee Windows Vistaa.

Internet Explorer 10
--------------------

Internet Explorer 10 julkistettiin MIX 2011 -tapahtumassa nelisen viikkoa Internet Explorer 9:n valmistumisen jälkeen. Se toimitettiin Windows 8 Developer Previewin mukana. Kyseisessä käyttöjärjestelmässä on mukana sekä perinteinen että Metro-käyttöliittymässä toimiva yksinkertaistettu versio. Metro-käyttöliittymään perustuva versio ei tue lainkaan plugineita (muun muassa Adobe Flash, Java, Silverlight), vaan vain HTML5:n ominaisuuksia. Internet Explorer 10:n tuki Windowsin kuluttajaversioiden osalta päättyi 12.1.2016. Yrityksissä käytettävien Windows Server 2012- ja Windows Embedded 8 Standard -järjestelmien osalta tuki päättyi 11. helmikuuta 2020.

Haittaohjelmien imitonti
------------------------

Eräät haittaohjelmat imitoivat Internet Exploreria antaen valheellisia ilmoituksia.

Versiohistoria
--------------

* Versio 1.0 – elokuussa 1995
* Versio 2.0 – marraskuussa 1995
* Versio 3.0 – elokuussa 1996
* Versio 4.0 – lokakuussa 1997
* Versio 5.0 – maaliskuussa 1999
* Versio 5.5 – heinäkuussa 2000
* Versio 6.0 – lokakuussa 2001
* Versio 7.0 – lokakuussa 2006
* Versio 8.0 – maaliskuussa 2009
* Versio 9.0 – maaliskuussa 2011
* Versio 10.0 – lokakuussa 2012
* Versio 11.0 – lokakuussa 2013

Lähteet
-------

1. ↑  Cumulative security update for Internet Explorer: November 10, 2020 Microsoft. Viitattu 13.1.2021. (englanniksi)
2. ↑  Microsoft Update -luettelo (hakusanat "cumulative security update for internet explorer 11") Microsoft. Viitattu 15.6.2022. (englanniksi)
3. ↑  Richard Wray & Jack Schofield: EU ends competition case as Microsoft offers choice of web browsers *theguardian.com*.  16.12.2009. Viitattu 16.6.2022. (englanniksi)
4. ↑  Katriina Töyrylä: EU määräsi Microsoftille 561 miljoonan euron sakon *yle.fi*.  6.3.2013. Viitattu 16.6.2022. (englanniksi)
5. ↑  Microsoft julkaisi Internet Explorerin korvaajan testiversion yrityskäyttöön *Tekniikka&Talous* 17.7.2019, viitattu 22.8.2019
6. ↑  What is Internet Explorer (IE) mode? *learn.microsoft.com*.  22.8.2023. Viitattu 8.11.2023. (englanniksi)
7. ↑  Internet Explorer 11 desktop app retirement FAQ *Microsoft Tech Community* 19.5.2021, viitattu 22.11.2021
8. ↑  Windows Server 2022 - Microsoft Lifecycle *learn.microsoft.com*. Viitattu 19.6.2023. (englanniksi)
9. ↑  Windows History: Internet Explorer History Microsoft.  Arkistoitu. Viitattu 20.3.2009. (englanniksi)
10. ↑  Sink, Eric: Memoirs From the Browser Wars *Ericsink.com*.  15.4.2003. Viitattu 20.3.2009. (englanniksi)
11. ↑  Lily Hay Newman: Goodbye Internet Explorer - and Good Riddance *wired.com*.  22.5.2021. Viitattu 16.6.2022. (englanniksi)
12. ↑  Microsoft Expands Support for Web Standards *Microsoft (news.microsoft.com)*.  3.3.2008. Viitattu 20.3.2009. (englanniksi)
13. ↑  Daniel Emery: German government warns against using MS Explorer *news.bbc.co.uk*.  16.1.2010. Viitattu 16.6.2022. (englanniksi)
14. ↑  Jonathan Fildes: France joins Germany warning against Internet Explorer *news.bbc.co.uk*.  18.1.2010. Viitattu 16.6.2022. (englanniksi)
15. ↑  Emily Bourke: Govt issues IE security warning *abc.net.au*.  19.1.2010. Viitattu 16.6.2022. (englanniksi)
16. 1 2 3  Browser Statistics *W3Schools (w3schools.com)*. Viitattu 8.6.2017. (englanniksi)
17. ↑  Tutkimustulos: 95 % nettikäyttäjistä surffaa IE:llä *Sektori (sektori.com)*.  18.12.2002. Coredump Oy.  Arkistoitu 23.5.2012. Viitattu 8.6.2017.
18. ↑  IE slips further as Firefox, Safari, Chrome gain cnet.com.  Arkistoitu 25.2.2009. Viitattu 20.3.2009. (englanniksi)
19. ↑  Firefox ja IE ottivat takkiin - Chrome saavutti tärkeän pisteen *tivi.fi*.  5.5.2015. Viitattu 6.5.2005.
20. ↑  Desktop Top Browser Share Trend *netmarketshare.com*. NetMarketShare. Viitattu 5.8.2016. (englanniksi)
21. ↑  Browser market share *www.netmarketshare.com*. Viitattu 7.1.2021.
22. ↑  An Early Look At IE9 for Developers *IE8Blog (blogs.msdn.microsoft.com)*.  18.11.2009. Microsoft. Viitattu 8.6.2017. (englanniksi)
23. ↑  Holwerda, Thom: Internet Explorer 9 To Get GPU Rendering, CSS3, HTML5 Support *OSnews*.  18.11.2009. Viitattu 8.6.2017. (englanniksi)
24. ↑  The Web Standards Project’s Acid3 Test  29.11.2011. Microsoft Corporation.  Arkistoitu 10.7.2017. Viitattu 8.6.2017. (englanniksi)
25. ↑  Internet Explorer Platform Preview 1 – The Web Standards Project’s Acid3 Test (Arkistoitu – Internet Archive)
26. ↑  Announcing the Beauty of the Web event for IE9 Beta Launch (Arkistoitu – Internet Archive)
27. ↑  Kotilainen, Samuli: Internet Explorer 10 – selailu siirtyy Metro-aikaan *Tivi*.  15.9.2011. Alma Talent. Viitattu 8.6.2017.
28. ↑  Cunningham, Andrew: Metro Internet Explorer 10 to be Plug-in Free *anandTech (anandtech.com)*.  15.8.2011. Viitattu 8.6.2017. (englanniksi)
29. ↑  Internet Explorer -selaimen tuen päättyminen Microsoft. Viitattu 18.6.2020. (englanniksi)
30. ↑  Reminder: IE10 end of support for Windows Server 2012 and Windows Embedded 8 Standard - Microsoft Tech Community  28.1.2020. Microsoft. Viitattu 18.6.2020. (englanniksi)
31. ↑  What is AVG Antivirus 2011? *bleepingcomputer.com*. Viitattu 16.6.2022. (englanniksi)

Aiheesta muualla
----------------

* Kuvia tai muita tiedostoja aiheesta **Internet Explorer** Wikimedia Commonsissa

* Internet Explorerin virallinen sivusto (englanniksi)
* Internet Explorerin suomenkieliset sivut
* Internet Explorerin virallinen blogi (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |

 |